Kobe Bryant
Kobe Bean Bryant (jdb. 23ê tebaxa 1978 li Fîladelfiya ya Pensîlvanya (DYA)  – m. 26ê kanûna paşîn a 2020 li Calabasas, Kalîforniya) basketbolvanek amerîkî bû.  Bejna wî 1.98 metre bû û yek ji efsaneyên NBA bû. Wî di pozîsyona skorer gard û sazkariya lîstikê de peywir girtibû ser milên xwe.

Di sala 1996an de ji bo NBAyê hatibû hilbijartin û ji wê rojê de bîst salan di tîma Los Angeles Lakers de lîstibû. Ew li ser navê DYAyê ligel tîmê çend caran beşdarî olîmpiyatan jî bûbû.

Bryant jiyana xwe bi serketinan borand. Li NBAyê 5 caran bû şampiyon, du caran ser hev de lîstikvanê herî serketî yê fînalan hat hilbijartin.

Dema temenê wî 34 sal û 100 rojî bû bendava 30 hezar hejmarî derbas kir û bi vê yekê bû lîstikvanê herî ciwan ê ku bendava 30 hezarî derbas dike.

Dîsa di sala 2005-2006an de di maçekê de tam 81 hejmar bi dest xist û bi vê yekê piştî Chamberlain (pîvotê efsanewî yê Fîladelfiyayê bi navê Wilt Chamberlain ku di maçek de 100 hemar bi dest xistibû) bû duyemîn lîstikvanê di maçekê de herî zêde hejmarê diavêje.

Girêdanên derve 

 Basketbolvanê navdar Kobe Bryant di qezayeke firokeyê da mir

Çavkanî 

Basketbolîstên amerîkî